
ОБЩИНСКИ СЪВЕТ- ПИРДОП
2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01;
е-mail: obs@pirdop.egov.bg 
				

ПРОТОКОЛ 
ОТ ЗАСЕДАНИЕ НА ПОСТОЯННАТА КОМИСИЯ ПО ИКОНОМИКА, ОБЩИНСКА СОБСТВЕНОСТ, ИНВЕСТИЦИОННА ПОЛИТИКА, ТЕРИТОРИАЛНО УСТРОЙСТВО, СТРОИТЕЛСТВО, ЕКОЛОГИЯ, ЗЕМЕДЕЛИЕ И ГОРИ КЪМ ОБЩИНСКИ СЪВЕТ — ПИРДОП, ПРОВЕДЕНО НА 26.08.2024 ГОДИНА

	Днес, 26.08.2024г. от 13.30ч. в Ритуалната зала на община Пирдоп се проведе заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп.

	От състава на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет — Пирдоп присъстваха: Мария Бръмбева, Лало Кирилов, Ненко Ненчев, Ненко Павлов, Силвия Георгиева, Станислав Готев.
   	Георги Панов отсъства от заседанието, за което е уведомил Председателя на постоянната комисия и на ОбС-Пирдоп. 
[bookmark: _Hlk167711888]	На заседанието присъстваха: кмета на Община Пирдоп, кмета на кметство Душанци, зам. кмета на Община Пирдоп, общинска администрация и общински съветници.

         Заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет - Пирдоп беше открито и ръководено от Председателя на постоянната комисия – Мария Бръмбева, която прочете проекта за дневен ред, предварително обявен и предоставен на всички членове на постоянната комисия. Думата беше дадена за предложения и становища по проекта за дневен ред.

А. Геров: Оттеглям т.3 от дневния ред на комисията, а именно: Докладна записка относно: Отдаване под наем на земеделски имоти от общинския поземлен фонд, тъй като има доуточняващи по нея неща.

С. Готев: Предлагам да бъде включена допълнителна точка към дневния ред, която да бъде отмяна на Решение №135, по Протокол №7 от 25.07.2024г. на ОбС - Пирдоп, поради това, че е незаконосъобразно.

		Не постъпиха други  предложения по проекта за дневен ред.
М. Бръмбева подложи на гласуване предложението на г-н Готев, а именно към дневния ред на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет — Пирдоп да бъде включена точка, относно: отмяна на Решение №135, по Протокол №7 от 25.07.2024г. на ОбС – Пирдоп.

След проведеното гласуване с 2 гласа „за”, 2  гласа „против” и 2 гласа „въздържал се” от състава на ПК ИОСИПТУСЕЗГ, Постоянната комисия към Общински съвет-Пирдоп, приеха следното

РЕШЕНИЕ :

Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет — Пирдоп не приема към дневния ред на заседанието да бъде включена точка, относно: Отмяна на Решение №135, по Протокол №7 от 25.07.2024г. на ОбС - Пирдоп, като незаконосъобразно.


М. Бръмбева: Подлагам на гласуване цялостния дневен ред на заседанието.

След проведеното гласуване с 4 гласа „за”, 0  гласа „против” и 2 гласа „въздържал се” от състава на ПК ИОСИПТУСЕЗГ, Постоянната комисия към Общински съвет-Пирдоп, приеха следното 

РЕШЕНИЕ :
 Заседанието да протече при следния ДНЕВЕН РЕД:

1. Докладна записка относно: Разрешение за изработване на проект за подробен устройствен план в обхват план за регулация по реда на чл. 124а, ал.1 от ЗУТ, за поземлен имот с идентификатор 56407.138.23 по кадастралната карта и кадастралните регистри на Община Пирдоп, одобрени със Заповед №РД-18-52/21.06.2016г.
                                               Докл.: Милена Мачканова – Зам.- кмет на Община Пирдоп
                                                                         /съгласно Заповед №469/07.08.2024г./

2. Докладна записка относно: Даване на съгласие за възлагане на изработване на ПУП-ПР и ПУР в обхват: уругулирана поземлен имот XVI-2073 (за складова, промишлена и търговска дейност), кв. 137, съответстващ на поземлен имот с идентификатор 56407500.3550 по КККР на гр. Пирдоп, урегулиран поземлен имот XVIII-2073, кв. 137 (за складова, промишлена и търговска дейност), съответстващ на поземлен имот с идентификатор 56407500.3549 по КККР на гр. Пирдоп и част от уличната регулация на ул. Стоян Х. Петров (част от поземлен имот с идентификатор 56407.500.5112 по КККР на гр. Пирдоп) по реда на чл. 134, ал.2, т.6 от ЗУТ.
                                                  Докл.: Милена Мачканова – Зам.-кмет на Община Пирдоп
                                                                              /съгласно Заповед №469/07.08.2024г./

3. Докладна записка относно: Избор на Общински съветник за заместване на Председателя на Общински съвет – Пирдоп. 
                                                        Докл.: Кристина Петкова-Председател на ОбС-Пирдоп

4. Докладна записка относно: Определяне на цялостния поимененен състав на постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към Общински съвет — Пирдоп. 
                                                   Докл.: Кристина Петкова-Председател на ОбС-Пирдоп

5. Докладна записка относно: Прекратяване дейността на временната комисия, създадена с Решение №82, по протокол №5 от 30.05.2024г. на Общински съвет – Пирдоп, по обявена открита процедура за определяне на съдебни заседатели с мандат 2024г. – 2028г. за Софийски окръжен съд.
                                                          Докл.: Кристина Петкова – Председател ОбС Пирдоп


По т.1 от дневния ред думата беше дадена на г-н Ангел Геров-Кмет на Община Пирдоп, който запозна Постоянните комисии с Докладна записка относно: Разрешение за изработване на проект за подробен устройствен план в обхват план за регулация по реда на чл. 124а, ал.1 от ЗУТ, за поземлен имот с идентификатор 56407.138.23 по кадастралната карта и кадастралните регистри на Община Пирдоп, одобрени със Заповед №РД-18-52/21.06.2016г.
	А. Геров доуточни, че изграждането на Ритейл Парк в гр. Пирдоп обхваща първи, втори и трети етап. Първите два етапа обхващат урегулирани имотите, а третия етап -  неурегулиран имота. Собственика иска да урегулира и него, затова е внесъл това искане.
Г-жа Бръмбева даде думата за становища и последващо гласуване на проекта за решение от докладната записка.
	 Н. Павлов: По тази точка няма да гласувам, тъй като имам сключен договор с тази фирма и за да не съм в конфликт на интереси.

След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл. 21, ал. 1, т. 11, от Закона за местното самоуправление и местната администрация и във връзка с чл.124а, ал.1, ал. 5 от Закона за устройство на територията /ЗУТ/, Постоянната комисия  предлага на Общински съвет – Пирдоп да подкрепи следния проект за

РЕШЕНИЕ:
Общински съвет – Пирдоп, разрешава на „АР ПИ ЕС“ ЕООД, ЕИК 206219113, представлявано и управлявано от Христо Иванов Близнаков със седалище и адрес на управление гр. София, Район „Люлин“ – Столична община, ул. Луи Пастьор № 30 в качеството си на заинтересувано лице – собственик на поземления имот за своя сметка да изработи проект за подробен устройствен план – план за регулация в обхват: поземлен  имот с идентификатор 56407.138.23 по кадастралната карта и кадастралните регистри на Община Пирдоп, одобрени със Заповед № РД-18-52/21.06.2016г.
	

По т.2 от дневния ред думата беше дадена на г-н Ангел Геров-Кмет на Община Пирдоп, който запозна Постоянните комисии с Докладна записка относно: Даване на съгласие за възлагане на изработване на ПУП-ПР и ПУР в обхват: уругулирана поземлен имот XVI-2073 (за складова, промишлена и търговска дейност), кв. 137, съответстващ на поземлен имот с идентификатор 56407500.3550 по КККР на гр. Пирдоп, урегулиран поземлен имот XVIII-2073, кв. 137 (за складова, промишлена и търговска дейност), съответстващ на поземлен имот с идентификатор 56407500.3549 по КККР на гр. Пирдоп и част от уличната регулация на ул. Стоян Х. Петров (част от поземлен имот с идентификатор 56407.500.5112 по КККР на гр. Пирдоп) по реда на чл. 134, ал.2, т.6 от ЗУТ.
	А. Геров: Уточни, че става въпрос за едно парче земя до стария гробищен парк, което не се използва от общината. Има постъпило заявление от „ЕКО ПЛАМ КОМФОРТ“ ООД за разрешение за изработване на проект за подробен устройствен план.  

Г-жа Бръмбева даде думата за становища по Докладна записка. Последва гласуване проекта за решение от докладната записка.

След проведеното гласуване с 6 гласа „за”, 0  гласа „против” и 0 гласа „въздържал се” от състава на ПК ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл. 21, ал. 1, т. 8,  от Закона за местното самоуправление и местната администрация и при условията и по реда на чл. 134, ал.2, т.6 от Закона за устройство на територията за промяна на влязал в сила подробен устройствен план, Постоянната комисия  предлага на Общински съвет – Пирдоп да подкрепи следния проект за

РЕШЕНИЕ:
Общински съвет – Пирдоп дава съгласие за изработване на подробен устройствен план в обхват: урегулиран поземлен имот XVI-2073 (За складова, промишлена и търговска дейност), кв. 137, съответстващ на поземлен имот с идентификатор 56407500.3550 по КККР на гр. Пирдоп, урегулиран поземлен имот XVIII-2073, кв. 137 (За складова, промишлена и търговска дейност), съответстващ на поземлен имот с идентификатор 56407500.3549 по КККР на гр. Пирдоп и част от уличната регулация на ул. Стоян Х.Петров (част от поземлен имот с идентификатор 56407.500.5112 по КККР на гр. Пирдоп).

По т.3 от дневния ред на  ПК ИОСИПТУСЕЗГ, думата беше дадена на г-жа Кристина Петкова-Председател на ОбС-Пирдоп, която запозна Постоянните комисии с Докладна записка относно: Избор на Общински съветник за заместване на Председателя на Общински съвет – Пирдоп. 
М. Бръмбева  даде думата за становища по Докладна записка.
Отношение взеха: 
Н. Ненчев: Предлагам това да се обсъди на сесията на ОбС-Пирдоп.
М. Бръмбева: Имам предложение, да се вземе принципно решение, като се подкрепи проекта за решение. Оставеното празно многоточие в проекта за решение за определяне  името на общинския съветник, който ще изпълнява временно длъжността Председател на ОбС-Пирдоп да се реши на заседанието на Общински съвет – Пирдоп. 
С. Готев: Тази докладна записка ще се разгледа от двете комисии и смятам, че може да се вземе някакво решение. Мнозинството може да предложи.
Нямаше поименно предложение на общински съветник, за временно изпълняващ длъжността Председател на ОбС-Пирдоп и се премина към гласуване.

След проведеното гласуване  с 4 гласа „за”, 1 гласа „против” и 1 гласа „въздържал се” от състава на ИОСИПТУСЕЗГ, Постоянната комисия към Общински съвет-Пирдоп беше прието следното Становище: 


	На основание чл.24, ал.2 от Закона за местното самоуправление и местната администрация и чл.16, ал.2 от Правилника за организацията и дейността на Общинския съвет-Пирдоп, неговите комисии и взаимодействието му с Общинската администрация, Постоянната комисия предлага на Общински съвет – Пирдоп да подкрепи следния проект за
 
РЕШЕНИЕ :
1. [bookmark: _GoBack]Общински съвет – Пирдоп избира на заседанието на Общински съвет – Пирдоп  временно изпълняващ длъжността Председател на ОбС-Пирдоп. Възлага на избрания общински съветник да организира дейността на Общински съвет – Пирдоп, съгласно чл. 25 от Закона за местното самоуправление и местната администрация и  чл. 16, ал. 1 от Правилника за организацията и дейността на Общинския съвет-Пирдоп, неговите комисии и взаимодействието му с Общинската администрация, за периода на отсъствие на титуляра.
2. Общински съвет – Пирдоп, определя възнаграждение за четиричасов работен ден, съгласно решение №41, по Протокол №2 от проведено заседание на 30.11.2023г. на ОбС-Пирдоп.

По т.4 от дневния ред  на  ПК ИОСИПТУСЕЗГ, думата беше дадена на г-жа Кристина Петкова-Председател на ОбС-Пирдоп, която запозна Постоянните комисии с Докладна записка относно: Определяне на цялостния поимененен състав на постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм към Общински съвет — Пирдоп.

М. Бръмбева  даде думата за становища по Докладна записка.

Отношение взеха: 
Л. Кирилов: Да разбирам ли, че има предложение от групата общински съветници от ПП „Ние идваме“?
К. Петкова: Давам предложение аз, тъй като Деян Стоев не участва в нито една комисия. Това, което вменява закона и правилника на всеки един от нас е да участва в комисия. Затова правя това предложение, за да може постоянната комисия да бъде в пълен състав.
С. Готев: Деян Стоев от нашата група остана да не участва в нито една коминия, но това не е по негово желание, а по желание на мнозинството. Не е разговаряно с нас да излъчим представител. Инициативата идва от Председателя на ОбС-Пирдоп. С избора на три комисии и избора на новия Правилник на Общинския съвет, ние сме лишени от представител в Постоянната комисия по Закона за противодействие на корупцията. Ще подкрепя предложението, което е направил Председателя на ОбС-Пирдоп. Ще изискаме да се преразгледат постоянните комисии и Правилника на ОбС-Пирдоп.

Силвия Георгиева напусна заседанието.

К. Петкова уточни, че няма върнато решение на ОбС-Пирдоп.
Г-н Деян Стоев не отговори, дали желае да бъде включен в тази постоянна комисия.

След продължила кратка дискусия по докладната записка се премина към гласуване.

След проведеното гласуване  с 3 гласа „за”, 0 гласа „против” и 2 гласа „въздържал се” от състава на ИОСИПТУСЕЗГ, Постоянната комисия към Общински съвет-Пирдоп беше прието следното Становище: 
На основание чл.21, ал.2 в изпълнение на правомощията по чл.21, ал. 1, т.1 от ЗМСМА и чл.40 (2) и (3) от Правилник за организацията и дейността на 06С, неговите комисии и взаимодействието му с Общинската администрация, Постоянната комисия  предлага на Общински съвет – Пирдоп да подкрепи следния проект за

РЕШЕНИЕ:
	Общински съвет-Пирдоп избира Деян Стоев,  за Представител от ПП „Ние идваме“ в състав на Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм. 

Пристъпи се към гласуване на цялостния състав на постоянната комисия.

След проведеното гласуване  с 3 гласа „за”, 1 гласа „против” и 1 гласа „въздържал се” от състава на ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На основание чл.21, ал.2 в изпълнение на правомощията по чл.21, ал. 1, т.1 от ЗМСМА и чл.40 (2) и (3) от Правилник за организацията и дейността на 06С, неговите комисии и взаимодействието му с Общинската администрация, Постоянната комисия  предлага на Общински съвет – Пирдоп да подкрепи следния проект за

РЕШЕНИЕ:
Общински съвет-Пирдоп изменя Решение №121, по Протокол №7 от проведено заседание на 25.07.2024г., като придобива следния текст:
Общински съвет-Пирдоп избира състав на Постоянната комисия по здравеопазване, социална политика, образование, вероизповедания, обществен ред, култура, младежта, спорт и туризъм, както следва:

Председател: Тодор Иванов
Заместник председател: Васил Кафеджиев
Членове: 
1. Иван Джонгов
2. Георги Панов
3. Мария Бръмбева
4. Симеон Симеонов
5. Деян Стоев

По т.5 от дневния ред  на  ПК ИОСИПТУСЕЗГ, думата беше дадена на г-жа Кристина Петкова-Председател на ОбС-Пирдоп, която запозна Постоянните комисии с Докладна записка относно: Прекратяване дейността на временната комисия, създадена с Решение №82, по протокол №5 от 30.05.2024г. на Общински съвет – Пирдоп, по обявена открита процедура за определяне на съдебни заседатели с мандат 2024г. – 2028г. за Софийски окръжен съд.

М. Бръмбева  даде думата за становища по Докладна записка.

Отношение взеха: 
И. Джонгов: Няма постъпили заявления по обявената открита процедура за определяне на съдебни заседатели за Софийски окръжен съд и поради, което комисията не е заседавала. 
 
След проведеното гласуване  с 5 гласа „за”, 0 гласа „против” и 0 гласа „въздържал се” от състава на ИОСИПТУСЕЗГ, Постоянната комисия към Общински съвет-Пирдоп беше прието следното Становище: 

На чл.21, ал.1, т. 1 и т.23 и ал.2 от Закона за местното самоуправление и местната администрация и и чл.54, ал.3 и ал.4 от Правилника за организацията и дейността на общински съвет-Пирдоп, неговите комисии и взаимодействието му с общинската администрация Постоянната комисия  предлага на Общински съвет – Пирдоп да подкрепи следния проект за
РЕШЕНИЕ:
Общински съвет- Пирдоп прекратява дейността на временната комисия създадена с Решение №82, по протокол №5 от 30.05.2024г. на Общински съвет – Пирдоп, по обявена открита процедура за определяне на съдебни заседатели с мандат 2024г. – 2028г. за Софийски окръжен съд.


Поради изчерпване на дневния ред на заседание на Постоянната комисия по икономика, общинска собственост, инвестиционна политика, териториално устройство, строителство, екология, земеделие и гори към Общински съвет — Пирдоп, г-жа Мария Бръмбева закри заседанието.




ПРЕДСЕДАТЕЛ НА ПК ИОСИПТУСЕЗГ:	
                                                     МАРИЯ БРЪМБЕВА


 
		
ПРОТОКОЛИСТ: 
                    МИГЛЕНА КРЪСТЕВА                     

